Maaeluministri 08.05.2015 määrus nr 58

„Mikro- ja väikeettevõtjate põllumajandustoodete töötlemise ning

turustamise investeeringutoetus“

Lisa 4

(maaeluministri XX.0X.2022 määruse nr XX sõnastuses)

**TAOTLUSE HINDAMISE KRITEERIUMID**

|  |  |  |
| --- | --- | --- |
| **KRITEERIUM** | **NÄITAJA** | **HINNE** |
| **1.** **Kõrgema lisandväärtusega toodete tootmiseks tehtud investeeringud** | 1.1. Taotleja on taotluse esitamise aastal või sellele vahetult eelnenud aastal tootnud töödeldud toodet[[1]](#footnote-1), mis on pakendatud müügipakendisse[[2]](#footnote-2) ja mida on realiseeritud jaekaubanduses[[3]](#footnote-3) | **3** |
| 1.2. Taotleja on taotluse esitamise aastal või sellele vahetult eelnenud aastal tootnud töödeldud toodet, mida on tema kaubamärgi[[4]](#footnote-4) all realiseeritud jaekaubanduses[[5]](#footnote-5) | **1** |
| 1.3. Taotleja on taotluse esitamise aastal või sellele vahetult eelnenud aastal tootnud töödeldud toodet, mis sisaldab patendiga kaitstud koostisosa[[6]](#footnote-6) | **1** |
| 1.4. Taotleja on taotluse esitamise aastal või sellele vahetult eelnenud aastal tootnud või töödelnud toodet, sealhulgas mahepõllumajanduslikku toodet, mis kuulub riiklikku või Euroopa Liidu kvaliteedikavva[[7]](#footnote-7) | **1** |
| 1.5. Taotleja on taotluse esitamise ajaks sõlminud teadus- ja arendusasutusega kirjaliku lepingu, millega telliti tootearendusega seotud teadus- või arendustöö[[8]](#footnote-8). Teadus- või arendustöö ei tohi olla lõpetatud enne taotluse esitamise aastale vahetult eelnenud aastat | **1** |
| 1.6. Taotleja teeb investeeringu: |  |
| 1.6.1. seadmesse | **3** |
| 1.6.2. seadmesse ja ehitisse | **2** |
| 1.6.3. ehitisse | **1** |
| 1.7. Taotlejal on taotluse esitamise ajal olemas ISO 22000, ISO 9001, ISO 14001, BRC või IFSi standard või taotleja on tunnustatud pardavarude tuntud tarnijana, lennuväljavarude tuntud tarnijana või pardavarude kokkuleppelise tarnijana[[9]](#footnote-9) | **1** |
| **2. Toodete välisturule müümise osakaalu suurendamiseks tehtud investeeringud** | Taotleja toodetud või töödeldud toodet on eksporditud taotluse esitamise aastal või sellele vahetult eelnenud aastal[[10]](#footnote-10): |  |
| 2.1. Euroopa Liidu riiki | **1** |
| 2.2. kolmandasse riiki | **2** |
| **3. Taastuvenergia kasutamiseks tehtud investeeringud** | Taotleja hakkab investeeringu tulemusena ettevõttes kasutama taastuvenergial või bioenergial toimivat kütte- või jahutussüsteemi[[11]](#footnote-11) | **1** |

|  |  |  |
| --- | --- | --- |
| **4. Suuremat koostööd tegevad ettevõtjad** | 4.1. Taotleja kuulub taotluse esitamise ajal tunnustatud tootjaorganisatsiooni, tunnustatud tootjarühma, põllumajandusühistusse või kvaliteedikava rakendavasse tootjarühma | **1** |
| 4.2. Taotleja kuulub klastrisse või osaleb ühisturustusvõrgustikus[[12]](#footnote-12) | **1** |
| **5. Keskustest kaugemal asuvate taotlejate investeeringud** | Taotleja kavandatav investeeringuobjekt paikneb: |  |
| 5.1. Tallinnas või Tallinnaga piirnevas vallas | **1** |
| 5.2. Tallinnaga mittepiirnevas vallas | **2** |
| 5.3. saarel[[13]](#footnote-13) | **3** |
| **6. Töötlemisega alustavad põllumajandusliku majandustegevusega tegelevad mikroettevõtjad** | Põllumajandusliku majandustegevusega tegelev mikroettevõtja hakkab investeeringu tulemusel tegelema põllumajandustoodete töötlemisega | **3** |
| **7. Eelmistel perioodidel vähem toetust saanud ettevõtjad** | 7.1. Taotlejale ei ole programmiperioodil 2007–2013 antud toetust põllumajandusministri 27. juuli 2010. a määruse nr 85 „Põllumajandustoodetele ja mittepuidulistele metsasaadustele lisandväärtuse andmise investeeringutoetuse saamise nõuded, toetuse taotlemise ja taotluse menetlemise täpsem kord“ alusel | **2** |
|  | 7.2. Taotlejale on programmiperioodil 2007–2013 antud toetust kuni 200 000 eurot põllumajandusministri 27. juuli 2010. a määruse nr 85 „Põllumajandustoodetele ja mittepuidulistele metsasaadustele lisandväärtuse andmise investeeringutoetuse saamise nõuded, toetuse taotlemise ja taotluse menetlemise täpsem kord“ alusel | **1** |
| **8. Suurema omafinantseeringuga investeeringud** | Toetatava tegevuse kohta antava toetuse määr on: |  |
|  | 8.1. 15–24% | **4** |
|  | 8.2. üle 24% kuni 29% | **3** |
|  | 8.3. üle 29% kuni 34% | **2** |
|  | 8.4. üle 34% kuni 40% | **1** |
|  |  |  |
| **KOKKU** |  | **26** |

Taotluse rahuldamiseks peab hindepunktide summa olema vähemalt kaheksa punkti.

1. Toote töötlemise all mõeldakse algset toodet oluliselt muutvat tegevust, sealhulgas kuumutamist, keetmist, suitsutamist, soolamist, laagerdamist, kuivatamist, marineerimist, ekstraheerimist, ekstrudeerimist või nende protsesside kombinatsiooni. Töötlemata toode on töötlemata toit, sealhulgas jaotatud, irrutatud, raiutud, viilutatud, konditustatud, hakitud, nülitud, peenestatud, lõigatud, puhastatud, trimmitud, kooritud, jahvatatud, jahutatud, külmutatud, sügavkülmutatud või sulatatud toit. [↑](#footnote-ref-1)
2. Müügipakendi mõiste on sätestatud pakendiseaduse § 3 lõike 1 punktis 1, mille kohaselt on müügipakend ehk esmane pakend lõppkasutajale või tarbijale müügikohas üleandmiseks määratud müügiühiku osa. Müügipakendiks loetakse ka pakendiseaduse § 2 lõike 2 punktis 2 nimetatud pakend. [↑](#footnote-ref-2)
3. Jaekaubandus on toiduseaduse § 6 lõike 3 tähenduses Euroopa Parlamendi ja nõukogu määruse (EÜ) nr 178/2002 artikli 3 lõikes 7 sätestatud tegevus. Hindamiskriteeriumi täitmist tõendavad asjakohased lepingud, müügiarved ja muud dokumendid. [↑](#footnote-ref-3)
4. Taotlejal on registreeritud kaubamärk või on taotleja esitanud avalduse kaubamärgi registreerimiseks. Registreeritud kaubamärk on kaubamärgiseaduse § 5 lõike 1 punkti 2 kohaselt kaubamärk, mille kohta on tehtud registreering registris. Taotlus kaubamärgi registreerimiseks peab olema esitatud kaubamärgiseaduse 4. peatükis sätestatud tingimustel ja korras. [↑](#footnote-ref-4)
5. Hindamiskriteeriumi täitmist tõendavad asjakohased lepingud, müügiarved ja muud dokumendid. [↑](#footnote-ref-5)
6. Taotleja on patendiomanik patendiseaduse § 14 lõike 1 tähenduses või on omandanud õiguse kasutada patenditud koostisosa. [↑](#footnote-ref-6)
7. Taotleja taotluse esitamise aastal või sellele vahetult eelnenud aastal toodetud või töödeldud toode on toidukvaliteedikava raames toodetud lõpptoode, mahepõllumajanduslik toode või Euroopa Parlamendi ja nõukogu määruse (EL) nr 1305/2013 artikli 16 lõike 1 punktis a sätestatud liidu kvaliteedikava toode. [↑](#footnote-ref-7)
8. Eesti teadus- ja arendusasutuste all mõeldakse juriidilisi isikuid või asutusi, kes vastavad teadus- ja arendustegevuse korralduse seaduse §-s 3 sätestatud tingimustele. Teise riigi teadus- ja arendusasutus peab olema Eesti teadus- ja arendusasutusega samaväärse pädevusega. Hindamiskriteeriumi täitmist tõendab asjakohane kirjalik leping. [↑](#footnote-ref-8)
9. Hindamiskriteeriumi täitmist tõendab sertifikaat või tunnustamist tõendav dokument. [↑](#footnote-ref-9)
10. Ekspordina käsitatakse taotleja toodetud või töödeldud kauba väljavedu Eestist Euroopa Liitu või kolmandasse riiki. Ekspordina käsitatakse nii taotleja otseeksporti kui ka vahendajate või allhanke kaudu korraldatud eksporti. Hindamiskriteeriumi täitmist tõendavad asjakohased otseekspordi, vahendajate kaudu või allhanke kaudu korraldatud ekspordi toimumise lepingud ja müügiarved. [↑](#footnote-ref-10)
11. Bioenergia all mõeldakse biomassist toodetud energiat. Biomass on põllumajanduslikust tootmisest (kaasa arvatud taimsed ja loomsed ained), metsatööstusest ja sellega seotud tootmisest pärit toodete, jäätmete ja jääkide bioloogiliselt lagunev fraktsioon ning tööstus- ja olmejäätmete bioloogiliselt lagunev fraktsioon. Taastuvenergia all mõeldakse taastuvate energiaallikate kasutamist energia saamiseks. Taastuvad energiaallikad on loetletud elektrituruseaduse §-s 57. Kui taotleja hakkab investeeringu tulemusena kasutama taastuvenergial või bioenergial toimivat kütte- või jahutussüsteemi, siis on see ehitusprojektis ette nähtud. [↑](#footnote-ref-11)
12. Taotleja on programmiperioodil 2007–2013 kuulunud klastrisse, mis on moodustatud majandus- ja kommunikatsiooniministri 13. augusti 2008. a määruse nr 71 „Klastrite arendamise toetamise tingimused ja kord“ alusel. Taotleja kuulub programmiperioodil 2014–2020 klastrisse, mis on moodustatud maaeluministri 26. augusti 2015. a määruse nr 84 „Innovatsiooniklastri toetus“ või ettevõtlusministri 15. mai 2015. a määruse nr 46 „Klastrite arendamise toetamise tingimused ja kord“ alusel. Ühisturustusvõrgustik on turustusviis, millega tootja või töötleja turustab oma tooteid otse tarbijale, kasutades selleks sel otstarbel loodud internetikeskkonda või muud kommunikatsioonivormi, mille kaudu tarbija saab oma tellimuse edastada otse tootjale, ilma et toode vahepeal omanikku vahetaks, ja mis ei ole loodud vaid ühe tootja või töötleja toodete turustamiseks. Hindamiskriteeriumi täitmist tõendavad asjakohased lepingud, müügiarved ja muud dokumendid. [↑](#footnote-ref-12)
13. Investeeringuobjekti paiknemine saarel annab kolm punkti, olenemata saare kuulumisest ükskõik millise kohaliku omavalitsuse üksusesse kohaliku omavalitsuse korralduse seaduse tähenduses. [↑](#footnote-ref-13)